CELEX: 62017TA0167
Language: hr
Date: 2019-06-12 00:00:00
Title: predmet T-167/17: Presuda Općeg suda od 12. lipnja 2019. — RV protiv Komisije („Javna služba — Dužnosnici — Članak 42.c Pravilnika o osoblju — Dopust u interesu službe — Umirovljenje po službenoj dužnosti — Akt koji se ne može pobijati — Djelomična nedopuštenost — Područje primjene zakona — Utvrđivanje po službenoj dužnosti — Doslovno, kontekstualno i teleološko tumačenje”)

5.8.2019   
            
            
               HR
            
            
               Službeni list Europske unije
            
            
               C 263/39
            
         
      Presuda Općeg suda od 12. lipnja 2019. — RV protiv Komisije
      (predmet T-167/17) (1)
      
      („Javna služba - Dužnosnici - Članak 42.c Pravilnika o osoblju - Dopust u interesu službe - Umirovljenje po službenoj dužnosti - Akt koji se ne može pobijati - Djelomična nedopuštenost - Područje primjene zakona - Utvrđivanje po službenoj dužnosti - Doslovno, kontekstualno i teleološko tumačenje”)
      (2019/C 263/43)
      Jezik postupka: francuski
      
         Stranke
      
      
         Tužitelj: RV (zastupnici: J.-N. Louis i N. de Montigny, a zatim J.-N. Louis, odvjetnici)
      
         Tuženik: Europska komisija (zastupnici: G. Berscheid i D. Martin, u svojstvu agenata)
      
         Intervenijenti u potporu tuženiku: Europski parlament (zastupnici: J. Steele i D. Nessaf, zatim J. Steele i M. Rantala te naposljetku J. Steele i C. González Argüelles, u svojstvu agenata) i Vijeće Europske unije (zastupnici: M. Bauer i R. Meyer, u svojstvu agenata)
      
         Predmet
      
      Zahtjev na temelju članka 270. UFEU-a za poništenje Odluke Komisije od 21. prosinca 2016. o određivanju dopusta tužitelju u interesu službe na temelju članka 42.c Pravilnika o osoblju za dužnosnike Europske unije i, istodobno, o umirovljenju po službenoj dužnosti na temelju petog stavka te odredbe.
      
         Izreka
      
      
                  1.
               
               
                  
                     Poništava se Odluka Europske komisije od 21. prosinca 2016. kojom se RV-u određuje dopust u interesu službe i kojom ga se istodobno umirovljuje po službenoj dužnosti.
                  
               
            
                  2.
               
               
                  
                     U preostalom dijelu tužba se odbija.
                  
               
            
                  3.
               
               
                  
                     Komisija će snositi vlastite troškove i troškove RV-a, uključujući troškove postupka privremene pravne zaštite.
                  
               
            
                  4.
               
               
                  
                     Europski parlament i Vijeće Europske unije snosit će vlastite troškove.
                  
               
            
         (1)  SL C 144, 8. 5. 2017.